|  |
| --- |
| **Irlands provinser***Cúigí na hÉireann* |
| **Lokalisering** |
|  |
| ██ Leinster██ Munster██ Connacht██ Ulster |
| **Statistikk** |
| Areal : | 84 421 km² |
| Befolkning (2011): | 6 241 700 |
|

**Irlands provinser** (irsk: *Cúigí na hÉireann*) er en inndeling av øya Irland som historisk sett vært delt i fire: Connacht, Leinster, Munster og Ulster. Det irske betegnelsen for denne territoriale inndelingen, *cúige*, betyr bokstavelig «femtedel», noe som indikerer at det en gang var fem provinser. Den femte provinsen, Meath (*Mide*), ble lagt inn under Leinster med en del områder som gikk til Ulster. Irlands provinser tjener ingen administrativ eller politisk hensikt, men fungerer som historiske og kulturelle enheter. Hver provins har en rik historie som åpner opp for og går ofte forut tiden med irske overkonger.

Historie
--------

De fire provinsene er:

|  |  |
| --- | --- |
| Kart over Irlands provinser | 1. Leinster
2. Munster
3. Connacht
4. Ulster
 |

Provinsinndelingen erstattet en eldre ordning i middelalderen med *túath* (flertall *túatha*), som omtrentlig har betydningen «folkeområder». Den irske betegnelsen oversattes som «folk» eller «stamme/nasjon», og henviste til et område mindre enn et kongerike, og refererte således til både et geografisk område og folket i området.

Flaggene til Irlands provinser
Etter den normanniske tiden ble det historiske provinsene Leinster og Meath gradvis slått sammen, hovedsakelige grunnet innvirkningen fra området the Pale, som spriket inn i begge, og således dannet dagens provins Leinster. Tidlige irske annaler refererte til de fem oldtidsinndelingene som *cúige*, men senere opptegnelser kalte dem provinser, en etterligning av den romerske keisertidens *provinciae*.

I Irlands storhetstid i middelalderen var disse provinsene kongedømmer med løst fastsatte grenser. Grevskapene ble innført som administrative enheter etter normannernes okkupasjon i det 1100-tallet, og provinsenes betydning bortfalt da gradvis. I moderne tid blir de assosiert med visse fastsatte grevskap, men provinsene har ikke lenger noen administrativ funksjon.

Ulster er delt mellom Irland (tre grevskap) og Nord-Irland i Storbritannia (seks grevskap).

Provinsenes flagg og våpenskjold
--------------------------------

Hver provins er i dag representert ved sitt eget unike våpenskjold og flagg. Disse er satt sammen for å representere sport- og idrettslag for hele Irland ved Det irske flagget for de fire provinsene, og våpenmerket for de fire provinsene. Blant de som benytter disse er Irlands landslag i landhockey, Irlands nasjonale curlinglag, Irlands nasjonale rugbylag, og Det irske forening for amatørboksing.

* Connachts provinsflaggConnachts provinsflagg
* Ulsters provinsflaggUlsters provinsflagg
* Munsters provinsflaggMunsters provinsflagg
* Leinsters provinsflaggLeinsters provinsflagg
* Provinsflagget til den tidligere provinsen Meath (Mide)Provinsflagget til den tidligere provinsen Meath (Mide)

Referanser
----------

1. ↑  Northern Ireland CSO: Northern Ireland Census Results 2011 Arkivert 29. august 2012 hos Wayback Machine.
2. ↑  «cúige», *Wiktionary*
3. ↑  Walsh, Jane (8. mai 2016): «The story behind Ireland’s four provinces», *Irsh Central*
4. ↑  «Counties and Provinces of Ireland»
5. ↑  The Royal Irish Academy (1990): *Dictionary of the Irish Language*. Antrim, N.Ireland: Greystone Press, ISBN 0-901714-29-1, s. 612
6. ↑  provincia, *Perseus*